
RAD. COGGESHALE, p. 101. Ad Angliam regreditur, au-
xilium ab omni regno expostulans. . . * Exiit ergo edictum
a justitiariis regis per universam Angliam, ut quaelibet
caruca arans ires persolveret solidos, quae nimirum gravis
exactio valde populum terrae extenuavit, cum antea gravis
exactio scutagii praecessisset; nam ad scutum duae marcae
persolvebantur, cum nunquam amplius quam viginti solidi ad
scutum exigerentur.

A.D. 1201. ROG. HOVEDEN, iv. 160, 161. Statim post
Pascha praecepit rex ut comites et barones Angliae essent
apud Portesmue ad Pentecosten, parati equis et armis ad
transfretandum cum illo. . . . Interim comites Angliae con-
venerunt ad colloquium inter eos habitum apud Leicestre,
et ex communi consilio mandaverunt regi quod non trans-
fret arent cum illo, nisi ille reddiderit eis jura sua. Rex autem
malo usus consilio petebat ab eis castella sua. . . .

Ib. p. 163. In hebdomada Pentecostes cum barones
Angliae essent congregati apud Portesmue ad transfretandum
cum rege, rex cepit de quibusdam illorum pecuniam quam
expenderent in servitio suo, et permisit eos domum redire.

A.D. 1203. MATT. PARIS, ii. 483. In die Sancti Nicolai
apud Portesmue (rex) applicuit. Deinde in comites et
barones occasiones praetendens quod ipsum inter hostes
reliquerant in partibus transmarinis, unde castella et terras
suas pro. eorum defectu amiserat, cepit ab eis septimam
part em omnium mobilium suorum.

A.D. 1204. MATT. PARIS, ii. 484. In crastino Circum-
cisionis convenerunt ad colloquium apud Oxoniam rex et
magnates Angliae, ubi concessa sunt regi auxilia militaria,
de quolibet scuto scilicet duae marcae et dimidia ; nee etiam
episcopi et abbates sive ecclesiasticae personae sine promis-
sione recesserunt.

A.D. 1205. MATT. PARIS, ii. 490. Circa Pentecosten rex
Johannes congregavit exercitum grandem quasi mare transi-
turum ; et prohibente sibi Cantuariensi archiepiscopo et aliis
rnultis, apud Portesmue navium multitudinem copiosam
coadunari fecit. Deinde rex cum parvo comitatu, idibus Julii,
naves ascendit, et velis patentibus Neptuno se committens,
mutato consilio, die tertia apud Stodtlant juxta Warham
applicuit. Reversus autem rex cepit de comitibus, baronibus,
militibus, et viris religiosis pecuniam infmitam, occasiones